ટીમમાં સતત ફેરફારને પરિસ્થિતિ મુજબના જણાવાય છે. એટલે કે જેવી સ્થિતિ એવી ટીમ. જો તેના પર નજર નાખીએ તો કોહલીની કેપ્ટનશિપની 37 મેચોમાંથી ભારતે 11 મેચો જ ભારતીય ઉપખંડની બહાર રમી છે. તેમાંથી ઓસ્ટ્રેલિયામાં બે, વેસ્ટ ઈન્ડીઝમાં ચાર, સાઉથ આફ્રિકામાં 3 અને ઈંગ્લેન્ડમાં અત્યાર સુધી બે મેચ રમી છે. કોહલી સામે મોટો પડકાર એ છે કે, ભારતની આગામી 10 ટેસ્ટમાંથી સાત એશિયાની બહાર રમાવાની છે અને તે જ એક કેપ્ટન તરીકે તેની અસલી પરીક્ષા હશે. ઈંગ્લેન્ડ પછી ભારત આ વર્ષના અંતમાં ઓસ્ટ્રેલિયાનો પ્રવાસ કરશે અને હવે સવાલ એ છે કે શું કોહલીની દરેક મેચમાં નવી ટીમ સાથે ઉતરવાનો પ્લાન ચાલુ રહેશે?